Psa 84 | Ndebele | STEP | Athandeka kangakanani amathente akho, Nkosi yamabandla!Ukulangatha indlu kaNkulunkuluKumqondisi wokuhlabelela. NgeGithithi. Kubantwana bakaKora. Isihlabelelo1 Athandeka kangakanani amathente akho, Nkosi yamabandla!2 Umphefumulo wami uyalangatha, yebo ngitsho, uyaphela yikunxwanela amaguma e Nkosi. Inhliziyo yami lenyama yami kuyakhala kuNkulunkulu ophilayo. 3 Intaka layo iyathola indlu, lenkonjane isidleke sayo, lapho engabeka khona abantwana bayo, amalathi akho, Nkosi yamabandla, Nkosi yami, loNkulunkulu wami. 4 Babusisiwe abahlala endlini yakho, bazahlala bedumisa wena. Selah. 5 Ubusisiwe umuntu omandla akhe akuwe, okukhona imigwaqo emikhulu enhliziyweni yabo. 6 Abadabula isihotsha seBaka basenza sibe ngumthombo; lezulu liyagcwalisa amachibi. 7 Bahamba besuka emandleni besiya emandleni, ngulowo lalowo abonakale phambi kukaNkulunkulu eZiyoni.8 Nkosi Nkulunkulu wamabandla, zwana umkhuleko wami, ubeke indlebe, Nkulunkulu kaJakobe. Selah. 9 Nkulunkulu, sihlangu sethu, khangela ubone ubuso bogcotshiweyo wakho. 10 Ngoba usuku emagumeni akho lungcono kulenkulungwane. Ngikhetha ukuba sembundwini womnyango endlini kaNkulunkulu wami kulokuhlala emathenteni enkohlakalo. 11 Ngoba i Nkosi uNkulunkulu ililanga lesihlangu; i Nkosi izakupha umusa lodumo; kayibagodleli okuhle abahamba ngobuqotho.12 Nkosi yamabandla, ubusisiwe umuntu othemba kuwe.
